Številka: 100-50/2020-11

Datum: 9. 10. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 19. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o določitvi kandidatov za sodnike porotnike Okrožnega sodišča na Ptuju z območja Mestne občine Ptuj** |
|  |  |
| **PRIPRAVILA:** | Komisija za mandatna vprašanja, volitve in imenovanja  |
|  |  |
| **PRAVNA** **PODLAGA:** | Prva točka 20. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19)  |
| **POROČEVALEC:** | Dr. Bojan Pahor, predsednik Komisije za mandatna vprašanja, volitve in imenovanja  |
|  |  |
| **PRISTOJNO****DELOVNO TELO:** | / |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o določitvi kandidatov za sodnike porotnike Okrožnega sodišča na Ptuju z območja Mestne občine Ptuj v predloženem besedilu. |

|  |  |
| --- | --- |
|  |  Dr. Bojan Pahor  predsednik komisije |

Priloga:

* predlog sklepa z obrazložitvijo.

Predlog

oktober 2020

Na podlagi 45. člena Zakona o sodiščih (Uradni list RS, št. 94/07 – uradno prečiščeno besedilo, 45/08, 96/09, 86/10 – ZJNepS, 33/11, 75/12 – ZSPDSLS-A, 63/13, 17/15, 23/17 – ZSSve, 22/18 – ZSICT, 16/19 – ZNP-1 in 104/20) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_\_\_ seji, dne \_\_\_\_\_\_, sprejel

**S K L E P**

**o določitvi kandidatov za sodnike porotnike**

**Okrožnega sodišča na Ptuju z območja Mestne občine Ptuj**

**1.**

Mestni svet Mestne občine Ptuj določa naslednje kandidate za sodnike porotnike Okrožnega sodišča na Ptuju z območja Mestne občine:

* Milana PETKA
* Franja ROZMANA
* Olgo FERČIČ
* Branka ŠTUMBERGERJA
* Janeza ROŽMARINA
* Draga AČIMOVIČA SVENŠEKA
* Gorazda ŠKETA
* Mirka VAMBERGERJA
* Tanjo NIKOLOVSKI
* Feliksa CAFUTO
* Žarka MARKOVIČA in
* Marto TUŠEK.

**2.**

Ta sklep prične veljati z dnem sprejema na Mestnem svetu Mestne občine Ptuj.

Številka: 100-50/2020-11

Datum:

**OBRAZLOŽITEV:**

V Uradnem listu RS, št. 113/20 je bil dne 21. 8. 2020 objavljen poziv predstavniškim organom občin in drugim pristojnim predlagateljem na območju Okrožnega sodišča na Ptuju, da predlagajo kandidate za sodnike porotnike Okrožnega sodišča na Ptuju. Po sklepu sodnega sveta o določitvi števila sodnikov porotnikov glede na sorazmerno število prebivalcev pripada Mestni občini Ptuj 27 porotnikovod skupno 100 porotnikov tega sodišča.

Po 45. členu Zakona o sodiščih (Uradni list RS, št. 94/07 – uradno prečiščeno besedilo, 45/08, 96/09, 86/10 – ZJNepS, 33/11, 75/12 – ZSPDSLS-A, 63/13, 17/15, 23/17 – ZSSve, 22/18 – ZSICT, 16/19 – ZNP-1 in 104/20: v nadaljevanju ZS) lahko poleg predstavniških organov občin z območja sodišča kot predlagatelji možnih kandidatov za porotnike nastopajo tudi interesne organizacije, ki so kot društva ali združenja registrirana in delujejo na območju sodišča, razen političnih strank, ki neposredno ne morejo predlagati kandidatov.

Pri oblikovanju predlogov morajo predlagatelji upoštevati tudi določilo četrtega odstavka 462. člena Zakona o kazenskem postopku (Uradni list RS, št. 32/12 – uradno prečiščeno besedilo, 47/13, 87/14, 8/16 – odl. US, 64/16 – odl. US, 65/16 – odl. US, 66/17 – ORZKP153,154, 22/19, 55/20 – odl. US in 89/20 – odl. US), da predlagajo tudi določeno število kandidatov za sodnike porotnike za mladoletniške postopke izmed profesorjev, učiteljev, vzgojiteljev in drugih oseb, ki imajo izkušnje z vzgojo mladoletnikov.

Mandat sodnikov porotnikov traja pet let in so na to funkcijo lahko večkrat imenovani.

Po 42. členu ZS je lahko za sodnika porotnika imenovan državljan RS, ki je dopolnil najmanj 30 let starosti, ki ni bil pravnomočno obsojen za kaznivo dejanje, ki se preganja po uradni dolžnosti, in ki je zdravstveno ter osebnostno primeren za udeležbo pri izvajanju sodne oblasti ter aktivno obvlada slovenski jezik.

Na podlagi 58. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št 12/07, 1/09, 2/14, 7/15, 9/17 in 7/19) je Komisija za mandatna vprašanja, volitve in imenovanja, ki je pristojna, da obravnava vprašanja iz pristojnosti mestnega sveta v zvezi z volitvami, imenovanji in razrešitvami, dne 10. septembra 2020, pisno pozvala svetniške skupine, da ji do 5. 10. 2020 posredujejo pisne predloge možnih kandidatov za sodnike porotnike s podpisanimi soglasji kandidatov.

V odprtem roku za predlaganje možnih kandidatov je komisija prejela 12 predlogov možnih kandidatov za sodnike porotnike s podpisanimi soglasji kandidatov za imenovanje in o izpolnjevanju vseh zakonskih pogojev za to imenovanje:

|  |  |  |
| --- | --- | --- |
| **Zap. št.** | **Ime in priimek** | **Kraj** |
| 1. | Milan PETEK  | Ptuj |
| 2. | Franjo ROZMAN | Ptuj |
| 3. | Olga FERČIČ | Ptuj |
| 4. | Branko ŠTUMBERGER  | Ptuj |
| 5. | Janez ROŽMARIN | Ptuj |
| 6. | Drago SVENŠEK AČIMOVIČ | Ptuj |
| 7. | Gorazd ŠKET  | Ptuj |
| 8. | Mirko VAMBERGER | Ptuj |
| 9. | Tanja NIKOLOVSKI | Ptuj |
| 10. | Feliks CAFUTA  | Ptuj |
| 11. | Žarko MARKOVIČ | Ptuj |
| 12. | Marta TUŠEK  | Ptuj |

Komisija za mandatna vprašanja, volitve in imenovanja je na svoji 20. seji, dne 9. oktobra 2020, pregledala in obravnavala predloge možnih kandidatov. V nadaljevanju je komisija ugotovila, da so bili predlogi vloženi pravočasno, in da kandidati v skladu s predloženimi soglasji izpolnjujejo vse s pozivom in veljavno zakonodajo zahtevane pogoje.

Glede na navedeno je komisija bila **soglasna**, da mestnemu svetu posreduje predlog sklepa o določitvi vseh 12. kandidatov za sodnike porotnike Okrožnega sodišča na Ptuju.

Komisija mestnemu svetu predlaga, da predlog sklepa po obravnavi na seji sprejme v predloženem besedilu.

 Dr. Bojan Pahor

 predsednik komisije